

**H O T Ă R Â R E**

**privind aprobarea unor măsuri pentru asigurarea sustenabilității Proiectului** **”Microbuze electrice pentru elevii din Județul Cluj în cadrul Programului Administrației Fondului pentru Mediu”**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. 75 dinn 25.04.2025 privind aprobarea unor măsuri pentru asigurarea sustenabilității Proiectului ”Microbuze electrice pentru elevii din Județul Cluj în cadrul Programului Administrației Fondului pentru Mediu”,propus de Președintele Consiliului Județean Cluj, domnul Alin Tișe, care este însoţit de Referatul de aprobare nr. 17960/25.04.2025; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj nr. 17961 /25 .04.2025 şi nr. 17962/25.04.2025 și de Avizul cu nr. 17960 din 29.04.2025 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Județean Cluj nr. 170/2023 privind aprobarea Proiectului „Microbuze electrice pentru elevii din Județul Cluj în cadrul Programului Administrației Fondului pentru Mediu”;
* Contractul de finanțare nr. 354/I/GES/18.04.2023 încheiat între Administrația Fondului pentru Mediu și UAT Județul Cluj;
* Notificarea Administrației Fondului pentru Mediu cu nr. 19376/03.04.2025, înregistrată la Consiliul Județean Cluj sub nr. 15244/04.04.2024;

Luând în considerare:

* art. 2, art. 58 alin. (1) și (3), art. 59, art. 61 - 62 și ale art. 70^1 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare
* art. 123 – 140, ale art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. b), c) și f) și alin. (5) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2146 – 2157 din Legea nr. 287/2009 privind Codul Civil, cu modificările și completările ulterioare;
* art. 24 alin. (4) din Anexa la Ordinului Ministrului Mediului, Apelor și Pădurilor nr. 2.192/2023 pentru aprobarea Ghidului de finanțare a Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă darea în folosință gratuită, către unitățile administrativ-teritoriale beneficiare, a bunurilor-microbuze electrice pentru elevi- achiziționate în cadrul Proiectului ”Microbuze electrice pentru elevii din Județul Cluj în cadrul Programului Administrației Fondului pentru Mediu”, cuprinse în **anexa nr. 1** care face parte integrantă din prezenta hotărâre.

**Art. 2.** Se aprobă încheierea unui contract de dare în folosință gratuită (comodat) între Județul Cluj și unitățile administrativ-teritoriale beneficiare, având ca obiect bunurile mobile-microbuze electrice pentru elevi- aflate în proprietatea privată a Județului Cluj care au fost achiziționate în cadrul Proiectului ”Microbuze electrice pentru elevii din Județul Cluj în cadrul Programului Administrației Fondului pentru Mediu”, cuprins în **anexa nr. 2** care face parte integrantă din prezenta hotărâre.

**Art. 3.** Se mandatează Președintele Consiliului Județean Cluj, domnul Alin Tișe, să semneze în numele și pentru Județul Cluj, contractul de dare în folosință gratuită (comodat) prevăzut la art. 2.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane și Direcţia Dezvoltare şi Investiţii.

**Art. 5.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii; unităților administrativ-teritoriale cuprinse în anexa nr. 1 la prezenta hotărâre, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 72 din 29 aprilie 2025**

*Prezenta hotărâre a fost adoptată cu 29 de voturi “pentru” și o ”abținere”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*



**Anexa nr. 1**

**la Hotărârea nr. 72/2025**

Lista bunurilor-microbuze electrice pentru elevi- achiziționate în cadrul Proiectului ”Microbuze electrice pentru elevii din Județul Cluj în cadrul Programului Administrației Fondului pentru Mediu” care se dau în folosință gratuită către unități administrativ-teritoriale

|  |  |  |  |  |  |  |  |
| --- | --- | --- | --- | --- | --- | --- | --- |
| **COMANDA** | **SERIE SASIU** | **AUTORIZATIE PROVIZORIE DE CIRCULATIE** | | **NUMAR INMATRICULARE** | **BENEFICIAR** | **UAT** |  |
| **FORD-327** | **WF0EXXTTRBRK48554** | **12206279** | | PH020946 | CLUJ AFM | BACIU |  |
| **FORD-329** | **WF0EXXTTRBRK48488** | **12206280** | | PH020947 | CLUJ AFM | JUCU |  |
| **FORD-362** | **WF0EXXTTRBRS16632** | **12206281** | | PH020948 | CLUJ AFM | CUZDRIOARA |  |
| **FORD-363** | **WF0EXXTTRBRS16649** | **12206282** | | PH020949 | CLUJ AFM | VULTURENI |  |
| **FORD-364** | **WF0EXXTTRBRS16653** | **12206283** | | PH020950 | CLUJ AFM | FIZEŞU GHERLII |  |
| **FORD-366** | **WF0EXXTTRBRS16609** | **12206284** | | PH020951 | CLUJ AFM | CEANU MARE |  |
| **FORD-368** | **WF0EXXTTRBRS16604** | **12206285** | | PH020952 | CLUJ AFM | CĂTINA |  |
| **FORD-369** | **WF0EXXTTRBRS17224** | **12206286** | | PH020953 | CLUJ AFM | TRITENII DE JOS |  |
| **FORD-374** | **WF0EXXTTRBRS16158** | **12206287** | | PH020954 | CLUJ AFM | BORŞA |  |
| **FORD-378** | **WF0EXXTTRBRS16137** | **12206288** | | PH020955 | CLUJ AFM | CORNEȘTI |  |
| **FORD-417** | **WF0EXXTTRBRD59914** | **12206289** | | PH020956 | CLUJ AFM | RECEA CRISTUR |  |
| **FORD-420** | **WF0EXXTTRBRT19477** | **12206290** | | PH020957 | CLUJ AFM | MĂRGĂU |  |
| **FORD-421** | **WF0EXXTTRBRT19504** | **12206291** | | PH020958 | CLUJ AFM | SĂVĂDISLA |  |
| **FORD-422** | **WF0EXXTTRBRT19674** | **12206292** | | PH020959 | CLUJ AFM | GILĂU |  |
| **FORD-423** | **WF0EXXTTRBRT19688** | **12206293** | | PH020960 | CLUJ AFM | PETREȘTII DE JOS |  |
| **FORD-425** | **WF0EXXTTRBRT18542** | **12206294** | | PH020961 | CLUJ AFM | ȚAGA |  |
| **FORD-426** | **WF0EXXTTRBRT18597** | **12206295** | | PH020962 | CLUJ AFM | SÂNCRAIU |  |
| **FORD-427** | **WF0EXXTTRBRT19554** | **12206296** | | PH020963 | CLUJ AFM | CÂŢCĂU |  |
| **FORD-428** | **WF0EXXTTRBRT18579** | **12206297** | | PH020964 | CLUJ AFM | BONȚIDA |  |
| **FORD-429** | **WF0EXXTTRBRT18592** | **12206298** | | PH020965 | CLUJ AFM | PLOSCOȘ |  |
| **FORD-437** | **WF0EXXTTRBRT19643** | **12206299** | | PH020966 | CLUJ AFM | SUATU |  |
| **FORD-438** | **WF0EXXTTRBRT19649** | **12206300** | | PH020967 | CLUJ AFM | UNGURAȘ |  |
| **FORD-442** | **WF0EXXTTRBRT19575** | **12206301** | | PH020968 | CLUJ AFM | SĂNDULEŞTI |  |
| **FORD-444** | **WF0EXXTTRBRT22729** | **12206302** | | PH020969 | CLUJ AFM | BUZA |  |
| **FORD-445** | **WF0EXXTTRBRT22732** | **12206303** | | PH020970 | CLUJ AFM | FELEACU |  |
|  |  | |  |  |  |  |  |

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**



**Anexa nr. 2**

**la Hotărârea nr. 72/2025**

**CONTRACT DE DARE ÎN FOLOSINȚĂ GRATUITĂ (COMODAT)**

**Art. 1 PĂRŢILE CONTRACTANTE**

**1.1. UAT JUDEŢUL CLUJ** cu sediul în Municipiul Cluj-Napoca, Calea Dorobanţilor nr. 106, Judeţul Cluj, telefon 0372 640 000, fax 0372 640 070, cod fiscal 4288110, reprezentat legal prin președintele Consiliului Judeţean Cluj - domnul Alin Tișe, în calitate de ***comodant*,**

și

**1.2.UATComuna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reprezentantă legal prin Primar – doamna/domnul \_\_\_\_\_\_\_\_\_\_\_\_\_\_\_\_, în calitate de ***comodatar,***

În temeiul :

- art. 2146 – 2157 din Legea nr. 287/2009 privind Codul Civil, cu modificările și completările ulterioare;

- Ordinului Ministrului Mediului, Apelor și Pădurilor nr. 2.192/2023 de aprobare a Ghidului de finanțare a Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat;

- Hotărârii Consiliului Județean Cluj nr. 170/10.09.2023 privind aprobarea proiectului „Microbuze electrice pentru elevii din județul Cluj în cadrul Programului Administrației Fondului pentru Mediu.

- Hotărârii Consiliului Județean Cluj nr. …………../………..2025 privind aprobarea unor măsuri pentru asigurarea sustenabilității proiectului ”Microbuze electrice pentru elevii din Județul Cluj în cadrul Programului Administrației Fondului pentru Mediu”.

Părțile au convenit să încheie prezentul contract de comodat, cu respectarea următoarelor clauze:

**Art. 2 OBIECTUL CONTRACTULUI**

Obiectul contractului îl constituie darea în folosință gratuită a bunului mobil aflat în proprietatea privată a Județului Cluj, achiziționat în cadrul proiectului ” Microbuze electrice pentru elevii din județul Cluj în cadrul Programului Administrației Fondului pentru Mediu*”,* respectiv a microbuzului electric marca Aveuro, model Transit, având următoarele date de identificare seria sasiu.............., serie motor................

**Art. 3 DURATA CONTRACTULUI**

1. Contractului de comodat intră în vigoare de la data semnării acestuia de către părți și are valabilitate termen de 3ani de la data înregistrării la Administrația Fondului pentru Mediu a Raportului de finalizare întocmit de către Județul Cluj, beneficiar al finanțării, în cadrul proiectului ” Microbuze electrice pentru elevii din județul Cluj în cadrul Programului Administrației Fondului pentru Mediu*”*, cu posibilitatea de prelungire, prin act adițional.
2. Prin acordul părților, prezentul contract poate să înceteze și înainte de termen.

**Art. 4 DREPTURILE şi OBLIGAŢIILE PĂRŢILOR**

**(1) Comodantul are următoarele drepturi:**

1. să i se restituie bunurile în stare funcţională, în termen maxim de 15 zile lucrătoare de la încetarea contractului pe bază de proces-verbal;
2. să fie informat despre starea în care se găsesc bunurile, periodic sau atunci când va solicita acest lucru;
3. să i se restituie anticipat bunurile, înainte de expirarea contractului, atunci când interesul public legitim o impune, când acesta are o nevoie urgentă şi neprevăzută de bunurile date în comodat sau în cazul în care comodatarul nu îşi îndeplineşte în mod culpabil și prejudicios obligaţiile.
   1. **Comodantul are următoarele obligații:**
4. să controleze bunurile încredințate comodatarului și starea acestora, ori de câte ori acest lucru este necesar.
5. să nu împiedice în vreun fel pe comodatar să folosească bunurile pe perioada convenită în prezentul contract;
6. să dea comodatarului un preaviz de 15 de zile calendaristice dacă înţelege să denunţe unilateral contractul înainte de expirarea duratei acestuia;

**(4)** **Comodatarul are următoarele drepturi:**

1. să i se predea bunurile în stare funcţională;
2. să folosească bunurile în conformitate cu destinația acestora.

**(5)** **Comodatarul are următoarele obligații:**

a) să conserve bunurile și să se îngrijească de acestea ca un bun proprietar;

b) în condițiile nerespectării obligațiilor stipulate la punctul a), comodatarul răspunde pentru pieirea bunulurilor împrumutate când aceasta este cauzată de forţa majoră de care comodatarul l-ar fi putut feri întrebuinţând un bun propriu sau când, neputând salva decât unul dintre cele două bunuri, l-a preferat pe al său. păstrarea garanției bunurilor achiziționate; microbuzele școlare vor fi utilizate exclusiv pentru transportul școlar al elevilor de pe raza unității administrativ-teritoriale, fiind interzisă închirierea acestora către terțe persoane/ entități;

d)respectarea întocmai a clauzelor Contractului de finanțare nr. 354/I/GES/18.04.2023 încheiat între Administrația Fondului pentru Mediu și UAT Județul Cluj și a Ghidului de finanțare aprobat prin Ordinului Ministrului Mediului, Apelor și Pădurilor nr. 2.192/2023.

e) să încheie o poliță de asigurare a bunului de tip RCA și CASCO pentru întreaga perioadă de folosință gratuită.

f) asigurarea, pe toată durata contractului, a resursei umane (șofer), a costurilor de reparații și întreținere a microbuzelor, cu excepția celor efectuate în baza garanției de către furnizor, precum și costurile de alimentare.

g) respectarea condițiilor prevăzute în certificatul de garanție a bunului.

h) în cazul apariției unor avarii care nu sunt imputabile furnizorului, acestea se vor rezolva contra cost, numai în unități service autorizate ale furnizorului. În acest sens, unitatea beneficiară are obligația de a anunța Consiliul Județean Cluj în termen de maxim 24 de ore de la producerea evenimentului.

i)în cazul apariției unor avarii imputabile furnizorului, unității administrativ teritoriale beneficiare îi revine sarcina de a anunța Consiliul Județean Cluj în termen de maxim 24 de ore de la constatare.

j)să predea bunul comodantului – la data expirării termenului folosinței gratuite sau la data intervenirii unui eveniment dintre cele care conduc la încetarea contractului în starea în care se aflau la data preluării, cu exceptia uzurii normale.

1. să nu transmită, oneros sau cu titlu gratuit, altei persoane folosința bunurilor, dobândită în temeiul actului administrativ.
2. să respecte normele P.S.I., întreaga răspundere pe linie de P.S.I. revenindu-i în totalitate, pe parcursul derulării contractului;

m) să permită accesul reprezentanților Consiliului Județean Cluj pentru efectuarea controlului asupra bunurilor.

n) să înștiințeze Consiliul Județean Cluj cu privire la orice tulburare adusă dreptului de proprietate privată, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.

**Art. 5 ÎNCETAREA CONTRACTULUI**

Prezentul contract încetează:

1. de drept, la expirarea duratei contractului, dacă nu a fost acordată prelungirea acestuia;
2. prin acordul de voinţă al părţilor;
3. prin denunţarea unilaterală a contractului, cu preaviz de 15 de zile calendaristice;
4. dacă vreuna dintre părți nu își respectă obligațiile asumate;
5. prin dispariţia bunului, cu posibilitatea recuperării prejudiciului de la comodatar în situaţia în care prejudiciul este cauzat din culpa sa.
6. alte cauze prevăzute de lege

**Art. 6 RISCURI**

Comodatarul va suporta riscul deteriorării sau pieirii bunului, chiar dacă se datorează unei forţe majore, în următoarele cazuri:

1. întrebuinţarea bunului contrar destinaţiei lor;
2. folosirea bunului după încetarea prezentului contract.

**Art. 7 FORŢA MAJORĂ**

(1) Forţa majoră este constatată de o autoritate competentă.

**(2)** Forţa majoră exonerează părţile comodatare de îndeplinirea obligaţiilor asumate prin prezentul contract, pe toată perioada în care aceasta acţionează.

**(3)** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**(4)** Partea comodatară care invocă forţa majoră are obligaţia de a notifica celeilalte părţi, imediat (maximum 3 zile de la producere) şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**(5)** Partea comodatară care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

**(6)** Dacă forţa majoră acţionează sau se estimează că va acţiona o perioadă mai mare de 90 de zile, fiecare parte va avea dreptul să notifice celeilalte părţi încetarea prezentului Contract, fără ca vreuna din părți să poată pretinde celeilalte daune-interese.

**Art. 8 COMUNICAREA ÎNTRE PĂRȚI ȘI REPREZENTANȚII AUTORIZAȚI AI PĂRȚILOR**

* 1. Orice comunicare/notificare între părţi, referitoare la îndeplinirea prezentului Contract trebuie să fie realizată și transmisă în scris, într-o formă ce poate fi citită, reprodusă și înregistrată.
  2. Orice comunicare între Părți trebuie să conțină precizări cu privire la elementele de identificare ale Contractului (cel puțin titlul și numărul, data Contractului) precum și ale Părților și să fie transmisă la adresa/adresele menționată/menționate în Contract sau actele adiționale.
  3. Dacă nu se stipulează altfel, sunt considerate a fi comunicate în mod satisfăcător numai notificările transmise la adresa unei Părți astfel cum este menționată la art. 8 alin. (2) din prezentul Contract, cu rezerva că fiecare dintre Părți poate notifica o adresă diferită sau adițională la care comunicările urmează a fi trimise începând cu acel moment, cu condiția ca notificarea trimisă la adresa indicată anterior să fie considerată validă și recepționată.
  4. Părțile se declară de acord că nerespectarea cerințelor privind modificarea datelor de contact prevăzute la art. 8 alin. (3) din prezentul Contract să fie sancționată cu inopozabilitatea respectivei comunicări.
  5. Orice comunicare făcută de Părți este considerată realizată în cazul în care se face astfel cum este stabilit în Contract/Act aditional/notificare validă.
  6. Orice document scris trebuie înregistrat atât în momentul transmiterii, cât şi în momentul primirii.
  7. Orice comunicare făcută de Părți se redactează în scris și se depune personal de Parte sau expediată prin scrisoare recomandată cu confirmare de primire sau prin serviciu de curierat care asigură confirmarea primirii documentului.
  8. Comunicările între Părți se pot face și prin fax sau e-mail, cu condiția confirmării în scris a primirii comunicării.
  9. Orice comunicare făcută de una dintre Părți este considerată primită:

1. la momentul înmânării, dacă este depusă personal de către una dintre Părți, la serviciul de registratură în timpul programului de lucru;
2. la momentul primirii de către destinatar, în cazul trimiterii prin scrisoare recomandată cu confirmare de primire, la serviciul de registratură în timpul programului de lucru;
3. la momentul primirii confirmării de către expeditor, în cazul în care comunicarea este făcută prin fax, cu condiția ca, în fiecare caz în care transmiterea comunicărilor, făcută prin fax se produce după ora 16:00 într-o zi lucrătoare, se va considera că serviciul de transmitere s-a produs la ora 09:00 a următoarei zi lucrătoare.
   1. Imposibilitatea de transmitere a comunicărilor, din cauza schimbării de adresă cu privire la care nu a fost dată nici o notificare sau respingerea oricărei notificări ori refuzul de acceptare a comunicării, se va considera drept primire a notificării la data la care a survenit imposibilitatea transmiterii acesteia sau respingerea ori refuzul acceptării acesteia.
   2. Confirmarea de primire se face în maximum 24 (douăzecișipatru) ore.
   3. Comunicările între părți vor fi remise la adresele sau numerele de fax ale Părții, prezentate mai jos sau la acele alte adrese sau numere de fax comunicate anterior părții remitente în conformitate cu prezenta, cu condiţia confirmării în scris a primirii comunicării.
   4. Adresele la care se transmit comunicările sunt următoarele:

Pentru **Comodant**: [JUDEȚUL CLUJ

Adresă: [mun. Cluj-Napoca, Calea Dorobanților nr. 106, jud. Cluj]

Telefon: [0372-64.00.00]

Fax: [0372-64.00.70]

E-mail: [infopublic@cjcluj.ro]

Pentru **Comodatar**: [ COMUNA......................

Adresă:

Telefon:

E-mail:

* 1. Orice modificare a adresei de corespondență este opozabilă celeilalte părți numai dacă a fost comunicată celeilalte părți prin scrisoare recomandată cu confirmare de primire.
  2. Comunicările verbale nu se iau în considerare de niciuna dintre părți dacă nu sunt confirmate în scris, prin intermediul uneia dintre modalitățile prevăzute mai sus.
  3. Pentru evitarea oricărui dubiu, Părțile convin ca prevederile acestui articol să nu se aplice în legătură cu comunicarea oricărui act, citație, act de procedură, hotărâre judecătorească sau alt asemenea document cu privire sau în legătură cu orice proceduri judiciare.
  4. Reprezentanții legali ai Părților sunt singurii care pot exprima în scris și semna orice acord de voință, notificare, Dispoziție sau orice alte documente care intervin în orice moment al executării prezentului Contract.

**Art. 9 SOLUŢIONAREA LITIGIILOR**

**(1)** Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**(2)** În cazul în care nu este posibilă rezolvarea eventualelor litigii pe cale amiabilă, părțile contractante se vor adresa instanțelor judecătorești competente.

Art. 10 DISPOZIŢII FINALE

1. Prevederile contractuale se completează cu dispozițiile legale în vigoare.
2. Modificarea prezentului contract se poate realiza cu acordul părților, prin act adițional, care va face parte integrantă din contract.

**Art.11 - LEGEA APLICABILĂ CONTRACTULUI**

Legea aplicabilă prezentului Contract, este legea română, Contractul urmând a fi interpretat potrivit acestei legi.

**Art. 12.** Părţile au înțeles să încheie prezentul Contract în 26 (douăzecișisase) exemplare, câte unul pentru fiecare parte, la data de ......................pentru comodant, respectiv la data de .........................pentru comodatar.

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**